text: 21 лістапад 2011, 11:32
  "Гаворка ідзе пра падрыхтоўку двух міжурадавых пагадненьняў, якія, мяркуецца, будуць падпісваць прэм'еры нашых дзяржаў. Гаворка ідзе пра пагадненьне, зьвязанае з купляй 50% дадатковых — па сутнасьці, усіх 100% — беларускага прадпрыемства "Белтрансгаз" і пагадненьне аб прынцыпах абгрунтаваньня цаны на газ і на тарыфы транзыту", заявіў Голубеў.
  "І адначасова будзем падпісваць ужо кантракты на пастаўку газу і на транзыт газу праз тэрыторыю Беларусі. Гэтыя кантракты заканчваюцца якраз у 2011 годзе. Дакумэнты практычна ўсе гатовыя", — дадаў прадстаўнік Газпрому, перадае Інтэрфакс.
  Умовы газавага кантракту на 2012—2014 гады былі ўвязаныя з вызначэньнем парамэтраў набыцьця "Газпромам" 50% акцыяў "Белтрансгазу".
  Старшыня ураду Расеі Ўладзімір Пуцін у жніўні 2011-га даручыў Міністэрству энэргетыкі Расеі і "Газпрому" вызначыць велічыню паніжальнага "інтэграцыйнага" каэфіцыенту цаны на газ для Беларусі з 2012 году.